Busse in ligte laaie tydens betogingArgieffoto ter illustrasie. Sowat 1 000 gemeenskapslede het Maandag in die vroeë oggendure buite Brits in Noordwes aan ŉ diensleweringsbetoging deelgeneem waartydens busse aan die brand gesteek is. Volgens kol. Amanda Funani, Noordwes-polisiewoordvoerder, het die plaaslike gemeenskap omstreeks 03:00 die busse van ŉ plaaslike busmaatskappy aan die brand gesteek. Die betogers eis dat HOP-huise en paaie in die informele nedersetting in die gebied opgerig word. Volgens Funani is vier aanklagte van opsetlike saakbeskadiging en openbare geweld aanhangig gemaak. Niemand is nog in verband met die voorval in hegtenis geneem nie. Die polisie monitor tans die situasie.